laion/Wikipedia-Exotic huggingface dataset:
בית הכנסת בכפר נחום

בית הכנסת בכפר נחום הוא בית כנסת עתיק ששוכן בכפר נחום, יישוב קדום בחופה הצפוני של הכנרת, לא הרחק מכורזים, בבקעת עין שבע. כיום מתחם בית הכנסת הוא גן לאומי. בסמוך לרובעי המגורים הבנויים מאבני בזלת שחורות, מתנשא מבנה בית הכנסת שנבנה ברובו משיש ואבני גיר לבנות. בית הכנסת נבנה במאה הרביעית לספירה. בשנת 1866 חפרו את בית הכנסת קייל יאהנזאן ומשלחת של הקרן לחקר ארץ ישראל. בית הכנסת של כפר נחום נחקר באופן יסודי בידי היינריך קוהל וקרל ואצינגר בשנת 1905. קוהל וואצינגר פרסמו על אודות בית הכנסת ספר מונומנטלי. ב-1894 נרכש המקום בידי הפרנציסקנים, השוקדים מאז על אחזקת האתר וחפירתו. ב-1921 החלו חפירות ועבודות שיקום של בית הכנסת בידי הנזיר הפרנציסקני גאודנציו אורפלי. שמו ופועלו מונצחים על אחד מעמודי בית הכנסת. הארכאולוגים הפרנציסקנים וירגיליו קורבו (אנ') וסטניסלאו לופרדה (אנ'), אשר חפרו בכפר נחום ובבית הכנסת בשנות ה-70 של המאה ה-20, טוענים כי בית הכנסת הלבן המתוארך למאה ה-4 נבנה על גבי שכבה מוקדמת יותר, עשויה בזלת, של מבנה מהמאה ה-1 לספירה. לטענתם, זהו בית הכנסת המוקדם של כפר נחום, המוזכר בברית החדשה כבית הכנסת אשר שר המאה הרומי בנה לקהילה היהודית במקום (לוקס ז: 5), ובו התפלל ישו פעמים אחדות. בית הכנסת בנוי משלושה חלקים: אולם תפילה חזית רחבה בית הכנסת עשוי מאבני גיר מסותתות היטב. בית הכנסת הוקם על בית כנסת קדום יותר. לבית הכנסת צורת בזיליקה (ביוונית: Basiliké Stoà). לאורך הקירות ספסלי אבן. ריצפת האולם הייתה עשויה אבן גיר לא מקומית. על אבני קירות החזית של בית הכנסת גולפו עיטורים ססגוניים רבים, הכוללים דימויים גאומטריים, כגון מחומש ומשושה, ולצדם דימויי צמחים, ובעלי חיים, למשל, מדליונים מעוטרים וכרכובים שבהם חרוטים סוסוני ים ונשרים. תבליט מיוחד במינו הוא מרכבה הנושאת מבנה כלשהו, דמוי מקדש. חלק מהציורים קשורים ליהדות כגון מנורה בת שבעה קנים, שופר ומחתה. יש הסוברים שאחד הדימויים מתאר את ארון הברית שנישא משדה המערכה נגד הפלשתים המוזכר בתנ"ך. בבית הכנסת נמצאו כתובות ביוונית עתיקה ובארמית, לכבודם של התורמים להקמת עמודי בית הכנסת. חזית המבנה פונה דרומה לעבר ירושלים, וככל הנראה בכותל מזרח גם עמד ארון הקודש. אולם ייתכן שארון הקודש היה נייד או שעמד ליד הכניסה. כפר נחום בתי כנסת עתיקים בארץ ישראל Heinrich Kohl und Carl Watzinger, Antike Synagogen in Galilaea, Leipzig, 1916, pp. III-V, 1-3 מדיה וקבצים בנושא בית הכנסת בכפר נחום בוויקישיתוף מצגת בעריכת אדריכל דן רמר גן לאומי כפר נחום, באתר רשות הטבע והגנים גן לאומי כפר נחום, באתר אתרים בכנרת שוועדען, המגיד, 9 בינואר 1867 טבריא, השקפה, 4 ביולי 1905 בתי כנסת עתיקים בגליל, הצפירה, 9 בפברואר 1916 אליעזר בן יהודה, קרדום של מי?, דואר היום, 18 באוגוסט 1920 צורת מבנה מקובלת באדריכלות יוון ורומא המורכבת ממבנה מלבני שבו שלושה חלקי אורך המופרדים זה מזה באמצעות שורות עמודים.
קבוצת ארמיות H

קבוצת ארמיות H (בגרמנית: Heeresgruppe H) הוא שמה של קבוצת ארמיות של הוורמאכט שנלחמה בהולנד ובנורדריין-וסטפאליה במהלך מלחמת העולם השנייה. קבוצת ארמיות H (האות H ל-הולנד) הוקמה ב-11 בנובמבר 1944 בהולנד. היא כללה את ארמיית הצנחנים הראשונה (בפיקודו של גנרל אלפרד שלם), והארמייה ה-25 (בפיקודו של גינתר בלומנטריט). בעת שהוצבה בהולנד כללה 12 דיוויזיות. במרץ 1945 קבוצת ארמיות H הפכה לפיקוד עליון צפון-מערב (Oberbefehlshaber Nordwest) בפיקודו של ארנסט בוש. לאחר שנהדפה אחורנית מהריין במבצע נבחרת (Varsity) של בעלות הברית בשלהי חודש מרץ, נכנעה קבוצת הארמיות לפילדמרשל מונטגומרי במאי 1945. גנרל אוברסט קורט שטודנט (1 בנובמבר 1944 - 28 בינואר 1945) גנרל אוברסט יוהנס בלסקוביץ (28 בינואר 1945 - 15 באפריל 1945) גנרל-פלדמרשל ארנסט בוש (15 באפריל 1945 - 7 במאי 1945)
אדריאטיק ארנה

אדריאטיק ארנה, או בשמו הקודם BPA Palace, הוא אולם ספורט רב-תכליתי השוכן בעיר פזארו שבאיטליה. האולם מכיל 10,323 מקומות ישיבה במשחקי כדורסל והוא אחד מהאולמות הגדולים באיטליה, לצד הפאלאלוטומטיקה והמדיולאנום פורום. האולם משמש כמגרשה הביתי של קבוצת הכדורסל סקאבוליני פזארו מהליגה האיטלקית. מעת לעת מתקיימים באולם מופעי מוזיקה, ובין היתר הופיעו בו אלטון ג'ון, אריק קלפטון, מארק נופלר, איירון מיידן, אואזיס ועוד. מדיה וקבצים בנושא אדריאטיק ארנה בוויקישיתוף אתר האינטרנט הרשמי של אדריאטיק ארנה (באיטלקית) ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
פלנטרי גראנד טור

פלנטרי גראנד טור (באנגלית: Planetary Grand Tour) (בתרגום חופשי: המסע הגדול) הייתה תוכנית שאפתנית לשליחת גשושיות אל מערכת השמש החיצונית ולתור אותה. התוכנית הוצעה על ידי גארי פלנדרו מהמעבדה להנעה סילונית (JPL) בסוף שנות ה-60 של המאה ה-20 עקב כך שהכוכבים החיצוניים של מערכת השמש צדק, שבתאי, אורנוס, נפטון ופלוטו עמדו להיכנס לקראת סוף שנות ה-70 למערך הקורה אחת ל-179 שנים כך שגשושית שתשוגר אל צדק תשתמש בכוח המשיכה שלו כמקלעת כבידתית וכך תגיע אל הכוכבים הרחוקים יותר במערכת השמש ובסופו של דבר תעזוב אותה. התוכנית המקורית שהוצעה כללה שיגור של ארבע גשושיות. השתיים הראשונות, ששיגורן תוכנן ל-1976 ו-1977 יועדו לבצע יעף על פני צדק, שבתאי ופלוטו. שתי הגשושיות האחרונות, ששיגורן תוכנן ל-1979 יועדו לבצע יעף על פני צדק, אורנוס ונפטון. הגשושיות תוכננו כך שיוכלו לפעול בצורה יעילה לאורך 12 שנות המשימה. קיצוצי תקציב של נאס"א גרמו לביטול התוכנית ב-1972, כולל תכנונים ל"מיני גראנד טור". עם זאת, מספר רב של אלמנטים שתוכננו לשמש את תוכנית גראנד טור שימשו בסופו של דבר בתוכנית וויאג'ר. שתי גשושיות הוויאג'ר ששוגרו ב-1977 תוכננו לבצע יעפים רק על פני צדק ושבתאי. עם זאת, המזל האיר פנים לוויאג'ר 2 והגשושית ביצעה יעפים גם על פני אורנוס ונפטון כך שמשימת וויאג'ר 2 הפכה למשימת גראנד טור. הגשושית וויאג'ר 1 יכלה לבצע יעף על פני פלוטו לאחר עזיבתה את שבתאי, אך במקום זאת נשלחה לחקור את הירח טיטאן. משימת ניו הורייזונס הגיעה ב-2015 לכוכב פלוטו וצילמה תמונות שלו, ומאז היא בדרך החוצה ממערכת השמש. תוכנית החלל האמריקאית תוכנית וויאג'ר תוכנית פיוניר
Game of thrones

האם התכוונתם ל... משחקי הכס – הספר הראשון בסדרת שיר של אש ושל קרח משחקי הכס (סדרת טלוויזיה) – סדרת טלוויזיה המבוססת על סדרת הספרים הנ"ל
גאווין האריסון

גאווין האריסון (אנגלית: Gavin Richard Harrison; נולד ב-28 במאי 1963 ברובע הארו שבצפון מערב לונדון, אנגליה) הוא מתופף ונגן כלי הקשה אנגלי. האריסון ידוע בעיקר כמתופף של להקת הרוק המתקדם הבריטית פורקיופיין טרי. האריסון הוציא עד כה שני ספרי הדרכה ולימוד למתופפים ששמם Rhythmic Illusions וRhythmic Perspectives. כמו כן, האריסון הפיק וכתב בסטודיו הביתי שלו שני תקליטורי DVD הנקראים Rhythmic Visions וRhythmic Horizons'. גאווין האריסון נולד בשנת 1963 לאם שהייתה עקרת בית ולאב אשר עסק בנגינת ג'אז. עוד בילדותו הושפע האריסון רבות ממוזיקת הג'אז ששמע ושאב מאביו וניתן לשים לב שבנגינתו ישנם אלמנטים והשפעות של ג'אז. בשנת 2002 הוחלף מתופף להקת Porcupine Tree, כריס מייטלנד בהאריסון. האריסון משמש מאז ועד היום למתופף הלהקה הרשמי והוא אף הקליט עם הלהקה את האלבומים In Absentia,‏ Deadwing,‏ Fear of a Blank Planet ו-The Incident. ב-2008 הוא תופף גם עם להקת קינג קרימזון. האריסון משתמש במערכת מייפל מסוג SQ2 של חברת Sonor ובמצילות של חברת Zildjian. עורות התופים של האריסון הם של חברת העורות Remo והוא משתמש במקלות של חברת Vic Firth. מדיה וקבצים בנושא גאווין האריסון בוויקישיתוף גאווין האריסון, ברשת החברתית פייסבוק גאווין האריסון, באתר ספוטיפיי גאווין האריסון, באתר סאונדקלאוד (באנגלית) גאווין האריסון, באתר Last.fm (באנגלית) גאווין האריסון, באתר AllMusic (באנגלית) גאווין האריסון, באתר MusicBrainz (באנגלית) גאווין האריסון, אמן באתר Encyclopedia Metallum (באנגלית) גאווין האריסון, באתר Discogs (באנגלית) גאווין האריסון, באתר Songkick (באנגלית) גאווין האריסון, באתר Genius גאווין האריסון, באתר בנדקמפ גאווין האריסון, באתר בילבורד (באנגלית)
אגם נקורו

אגם נקורו (באנגלית: Lake Nakuru) הוא "אגם בסיסי" רדוד בקניה, השוכן בשבר הסורי-אפריקאי, כ-120 ק"מ צפונית-מערבית לבירה ניירובי, וכשני ק"מ דרומית-מזרחית לעיר נקורו שבה מתגוררים כ-300,000 תושבים. האגם וסביבתו מוכרזים כפארק לאומי מאז שנת 1961, ובשנת 2011 הם הוכרזו - יחד עם שני אגמים נוספים בקניה, אגם אלמנטייטה ואגם בוגוריה - כאתר מורשת עולמית המשתרע על-פני שטח של 188 קמ"ר. אורכו של האגם מצפון-לדרום הוא כ-9.5 ק"מ ורוחבו המרבי מגיע ל-6.5 ק"מ. שטחו של האגם משתנה בקיצוניות בהתאם לעונות השנה, והוא משתרע בממוצע על-פני 40 קמ"ר. האגם מנקז שטח של כ-1,800 קמ"ר, והוא שוכן בגובה של 1,757 מטרים מעל פני הים. סביב האגם, סמוך לשפכי הנהרות הזורמים אליו ולמעיינות הסמוכים לו, משתרעות קרקעות בוציות בסיסיות וביצתיות המכוסות בצמחייה עשבונית. בכל צדדיו של האגם למעט בדרומו מתרוממים מדרונות תלולים למדי, שגובהם נע בין 100 ל-200 מטרים, ומעבר לאלה משתרעת רמה המנוצלת לחקלאות ולמגורים. האגם מוקף בצמחייה עשבונית וביערות הנשלטים על ידי עצי שיטה, ובסביבתו נצפו כ-550 מיני צמחים שונים. באגם נצפו כ-480 מיני עופות, והבולט שבהם הוא הפלמינגו הזוטר, שאוכלוסייתו עשויה להגיע לכ-1.5 מיליון פריטים, הניזונים מהאצות המשגשגות באגם. באגם נקורו לא חיים דגים, למעט דגי אמנון שהובאו אליו בשנת 1962, וכיום הם משמשים כמזונם של רוב עופות המים החיים בו, בעיקר השקנאי. השקנאים מקננים על איונים סלעיים באגם אלמנטייטה השוכן במרחק של 12 ק"מ בלבד דרומית-מזרחית לאגם נקורו, והם באים אליו מדי יום כדי להיזון. עוד משמש האגם כתחנה בדרכם של עופות פלארקטים החולפים דרכו בנדודיהם או חורפים בו. עם היונקים החיים סביב האגם נמנים כ-125 פרטים של קרנפים צרי-שפה, כ-200 פרטים של ג'ירף רוטשילד וכן אוכלוסיות גדולות של קובוס המים, צבאים ותאו אפריקני. מדיה וקבצים בנושא אגם נקורו בוויקישיתוף אגם נקורו, באתר אנציקלופדיה בריטניקה (באנגלית)
Smooth Criminal

"Smooth Criminal" (בעברית: "פושע חלקלק") הוא הסינגל השביעי מתוך אלבום האולפן השביעי Bad, של הזמר-יוצר מייקל ג'קסון, אשר יצא ב-5 באוקטובר 1988. מילות השיר מדברות על אישה בשם אנני, שהותקפה בדירתה על ידי פושע חלקלק. Smooth Criminal הוא שיר שכמעט ולא נכלל באלבום Bad, וג'קסון נדרש לשכנע את המפיק קווינסי ג'ונס שהוא ראוי להיכלל באלבום. השיר שימש גם בפסקול הסרט "סהרורי" שג'קסון הוציא ב-1988, בכיכובם של ג'ו פשי וג'קסון עצמו. הוידאו קליפ מצולם בתוך מועדון לילה בסגנון שנות השלושים. בווידאו קליפ נעשה שימוש בפטנט שנרשם בארצות הברית לשם כך, המעניק יכולת הישענות ללא כבלים, הנוגדת את כוח הכבידה. פטנט זה יושם עבור מכשיר משיכה מובנה בתוך רצפת הבמה הכולל יתדות שעולים מהבמה ברגע המתאים ונעליים מיוחדות עם תומך קרסול וגזרות בעקבים, אשר יכולות להחליק על היתדות ולהצטרף לבמה באופן זמני. כל אלו מאפשרים למבצעים להישען קדימה על רגליהם, ללא צורך לשמור על מרכזי המסה שלהם. השם "אנני" (ANNIE) מהביטוי "Annie are you o.k?" מגיע מבובת החייאה "אנני", הבובה של קורסי ההחייאה שכאשר ניגשים אליה לבדיקת הכרה קוראים לה בשמה, אנני. ההרכב Alien Ant Farm הוציא בשנת 2001 גרסת כיסוי לשיר. לדברי הלהקה הם ביצעו קטעים מתוך השיר במהלך החימום להופעותיהם. הביקורות החיוביות גרמו להם לבצע אותו בגרסה מלאה ולהקליטו. השיר הפך ללהיט והגיע למקום הראשון במצעד בילבורד רוק מודרני ולמקום הראשון באוסטרליה. הפרויקט האלקטרוני J.Viewz ביצע גרסת כיסוי לשיר. הקליפ לגרסה שלהם זכה ללמעלה מ-100,000 צפיות ביוטיוב. כמו כן, השיר הופיע בסרט אמריקן פאי 2. בסדרה גלי (Glee) בוצע עיבוד לשיר. לגרסה זאת אין קליפ רשמי ביוטיוב, אר הקטע מהסדרה זכה בו ליותר משלושים מיליון צפיות. מידע על היצירה "Smooth Criminal" באתר מיוזיק בריינז גרסאות נוספות ל"Smooth Criminal" באתר SecondHandSongs סרטון השיר "Smooth Criminal" באתר יוטיוב Smooth Criminal באתר הבילבורד האמריקאי, ארכיון מידע על Smooth Criminal במצעד הבריטי מידע על Smooth Criminal, באתר המצעד האוסטרי, ארכיון מידע על Smooth Criminal, באתר המצעד האיטלקי, ארכיון מידע על Smooth Criminal, באתר מצעד דנמרק מידע על Smooth Criminal, באתר המצעד של ניו זילנד מידע על Smooth Criminal, באתר המצעד הספרדי מידע על Smooth Criminal, באתר המצעד הצרפתי, ארכיון מידע על Smooth Criminal, באתר המצעד השוודי
פלנטרי אובסרבר

תוכנית פלנטרי אובסרבר (באנגלית: Planetary Observer program) היא תוכנית לחקר החלל של נאס"א שבוטלה לאחר שיגור משימה אחת - משימת מרס אובסרבר. התוכנית הייתה לבנות חלליות זולות לחקר מערכת השמש על ידי שימוש בחלקי לוויינים קיימים וטכנולוגיות ופלטפורמות שיגור קיימות. אחרי תוכנית פלאגשיפ היקרה של שנות ה-70, חיפשה נאס"א במהלך שנות ה-80 דרך חדשה וסבירה יותר מבחינת המחיר, לחקר החלל במהלך שנות ה-90 ולאחר מכן. וועדת חקר מערכת השמש של נאס"א העלתה שתי תוכניות חדשות ב-1983: תוכנית פלנטרי אובסרבר ומארינר סימן 2. תוכנית פלנטרי אובסרבר החלה עם תוכנית מרס אובסרבר ויועדה לחקור את מערכת השמש הפנימית על ידי בניית חלליות זולות שיתבססו על לוויינים קיימים. לתוכנית מארינר סימן 2 לעומת זאת, תוכננו חלליות גדולות יותר שיחקרו את מערכת השמש החיצונית. משימת הפלנטרי אובסרבר הראשונה, מרס אובסרבר, אושרה ב-1985. משימת לונר אובסרבר שהוצעה לשיגור ב-1997 יועדה לחקור את הירח לזמן רב ביותר במסלול קוטבי והמרקורי אובסרבר שגם כן תוכננה לשיגור ב-1997 יעדה לחקור את כוכב חמה. בעקבות קיצוצי תקציב של שנת 1992-3 נאלצה נאס"א לבטל את מימון הלונר ומרקורי אובסרבר ורק מימון המרס אובסרבר נמשך. ערך מורחב – מארס אובזרבר המרס אובסרבר שוגר ב-25 בספטמבר 1992 כדי לחקור את מאדים. שלושה ימים לפני כניסת החללית למסלול סביב מאדים אבד הקשר עימה וניסיונות להתקשר אליה מחדש נכשלו. העלות המתוכננת של הלונר אובסרבר הייתה בין 500 ל-700 מיליון דולרים. החללית תוכננה להישלח אל הירח ולחוג סביבו במסלול של 70 ק"מ מעל פני הקרקע. משימת הלונר אובסרבר משכה התעניינות מצד ברית המועצות שאף הציעה לכלול בחללית מספר כלי מחקר משל עצמה. תוכנית החלל האמריקאית
המשמר הלאומי של ארצות הברית

המשמר הלאומי של ארצות הברית (National Guard of the United States) הוא כוח מילואים צבאי שמתחלק למשמר לאומי של הצבא ולמשמר לאומי של חיל האוויר האמריקני. המשמר הלאומי מכיל יחידות מיליציה אזרחיות שמשרתות כחלק מהמשמר הלאומי בכל אחת מ-50 המדינות בארצות הברית. המשמר הלאומי מנוהל על ידי לשכת המשמר הלאומי הכפופה אדמיניסטרטיבית למחלקת ההגנה של ארצות הברית. ראש לשכת המשמר הלאומי הוא מפקד המשמר הלאומי, ומאוגוסט 2020 עומד בראש הלשכה הגנרל דניאל הוקנסון. לשכת המשמר הלאומי הוקמה לראשונה על פי חוק המיליציה מ-1903. עד 1947 פעל כוח המשמר הלאומי כחלק מלשכת המשמר הלאומי שגייס אנשי מיליציה אזרחיים. במתכונתו הנוכחית הוקם המשמר הלאומי ב-1947. חיילי המשמר הלאומי מחולקים למדינות השונות המרכיבות את ארצות הברית, וככאלה הם כפופים למרותה של כל מדינה בנפרד. מצד שני הם כפופים גם למרותו של השלטון הפדרלי המרכזי ולמפקד העליון של צבא ארצות הברית, כלומר לנשיא. דוגמה למתח האפשרי בין הפיקוד המדינתי המקומי לבין הסמכות הפדרלית אירעה בשנת 1957 במשבר ליטל רוק אז הורה מושל מדינת ארקנסו לחיילי המשמר הלאומי למנוע כניסת תלמידים שחורים לבית ספר תיכון של לבנים. בתגובה, שלח הנשיא אייזנהאואר כוחות צבא הפדרלי למקום שיאפשרו את ביצוע האינטגרציה והפקיע את הפיקוד על המשמר הלאומי בקנזס לטובת הרמה הפדרלית. יחידות המשמר הלאומי תרמו רבות למבצעי החילוץ והטיפול בנפגעי הוריקן קתרינה בספטמבר 2005. המשמר הלאומי גם נוטל תפקידי שיטור והכוונה בעת אסון טבע חמור או בחורף קשה במיוחד, כאשר היחידות מסייעות לכוחות משטרת המדינה (בכל מדינה ומדינה בארצות הברית) בעת מבצעי סילוק שלגים מצדי הדרכים, על מנת להקל על התנועה. לאחר פיגועי 11 בספטמבר המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר אף השתתפו במבצעי לוחמה באפגניסטן, בעיראק ובפקיסטן. מדיה וקבצים בנושא המשמר הלאומי של ארצות הברית בוויקישיתוף אתר האינטרנט הרשמי של המשמר הלאומי של ארצות הברית (באנגלית) המשמר הלאומי של ארצות הברית, באתר אנציקלופדיה בריטניקה (באנגלית) המשמר הלאומי של ארצות הברית, ברשת החברתית פייסבוק המשמר הלאומי של ארצות הברית, ברשת החברתית אקס (טוויטר) המשמר הלאומי של ארצות הברית, ברשת החברתית אינסטגרם המשמר הלאומי של ארצות הברית, סרטונים בערוץ היוטיוב קולונל אוסוולד ו. מקניו, ‏חיל המיליציה האמריקני במפנה, מערכות גיליון 6, מרץ 1941 אהרון חליוה וגל פרל פינקל, דרוש משמר לאומי, מרכז דדו, 16 ביוני 2021.
Blood urea nitrogen

אוראה ניטרוגן בדם (באנגלית: Blood urea nitrogen) (או "B-U-N") היא בדיקת דם המודדת את ריכוז החנקן בדם בצורת שתנן (אוראה). הבדיקה משמשת לאבחון תפקוד הכליות ומטבוליזם של חלבונים בגוף. השתנן בדם הוא תוצר מטבולי של חלבונים בכבד. הכבד מיצר שתנן במעגל האוראה כתוצר פסולת המופק בתהליך עיכול חלבונים. ערכים נורמליים של רמות אוריאה ניטרוגן הם בין 7 ל-21 מ"ג ל-100 מ"ל דם. רמות גבוהות של BUN בדם מעידות בדרך כלל על פינוי לקוי של התוצר על ידי הכליות. רמות גבוהות במיוחד (מעל ל-60 mg/dL) מעידות על כשל כלייתי. פינוי לקוי של אוריאה על ידי הכליה יכול להיווצר עקב התייבשות, הלם או מחלה כרונית של הכליה. רמות גבוהות של BUN ביחס לרמות נורמליות של קראטינין עשויות להעיד על אספקת דם לקויה לכליות וזאת כאשר לא אובחן כל נזק ברור לכליה. כאשר היחס בין ה-BUN לקראטינין עולה על 20, צבירת התוצרים החנקניים בגוף מוגברת. תופעה זאת נקראת אזוטמיה. היווצרות מוגברת של BUN נראית במקרים של דימומים כבדים במערכת העיכול העליונה (לדוגמה באולקוס), כאשר תרכובות הניטרוגן נספגות מחדש ביתר מערכת העיכול ומפורקות לשתנן על ידי הכבד. חילוף מטבולי מוגבר של חלבונים כתוצאה מתפריט עשיר בחלבונים יכול, גם כן, להוות סיבה לרמות גבוהות של BUN. רמות נמוכות של BUN עשויות להצביע על תפקוד לקוי של הכבד וכמו כן על חילוף מטבולי של חלבונים לקוי או חסר. תפריט דל בחלבונים כתוצאה מתזונה לקויה או בתת-תזונה יגרור רמות נמוכות ב-BUN. אתר NIH
פרינאי

פרינאי (בליטאית: Prienai, ביידיש: פרען) היא עיר במחוז משנה פרינאי שבליטא. על הגדה השמאלית של נהר הניימן. העיירה שוכנת כ-30 קילומטרים דרומית לעיר קובנה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. קבוצת הכדורסל של העיר, רדופיס פרינאי מתמודדת בליגת העל. וקבוצות הכדורגל של העיר, "רדופיס פרינאי" ו"אזואולס פרינאי" בליגה השלישית והרביעית. הגימנסיה ז'יבוריו רחוב ויטאוטאס בעיר קברו של הסופר ג'נאס מאיס קייקשטאס גשר גל נהר הניימן העיירה היא מרובת ערים תאומות: ספרד אלטאה, ספרד גרמניה באד קוצטין, גרמניה איטליה בלאג'ו, איטליה אירלנד בנדוראן, אירלנד צרפת גראנביל, צרפת דנמרק הולסטברו, דנמרק בלגיה הולפליצה, בלגיה הולנד מירסן, הולנד לוקסמבורג נידרהנבן, לוקסמבורג יוון פרבזה, יוון פורטוגל סזימברה, פורטוגל בריטניה שרבורן, בריטניה פינלנד קרקילה, פינלנד שוודיה אוקסלוסונד, שוודיה אוסטריה יודנבורג, אוסטריה פולין הויינה, פולין פולין לובן, פולין הונגריה בקשג, הונגריה לטביה סיגולדה, לטביה צ'כיה סושיצה, צ'כיה אסטוניה טורי, אסטוניה סלובקיה זבולן, סלובקיה מלטה מרסאסקלה, מלטה רומניה סירט, רומניה מידע על העיר באתר "panoramas" 'פרן (פריאנאי), מחוז מריאמפול', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 341–342 (ספר יזכור לקהילת ליטא, בספריית העיר ניו יורק, תמונה 1579–1580). על השמדת יהודי פרן: שם, כרך ד, עמ' 339–341 (שם, תמונה 2049–2051). "פרינאי", באתר JewishGen (באנגלית) אלכסנדר קרוגלוב (רו') וג'פרי פי. מגרגי (אנ'), פרינאי, אנציקלופדיה של המחנות והגטאות (כרך II, חלק B, עמ' 1107–1108), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים בליטא. אתם מוזמנים לתרום לוויקיפדיה ולהרחיב אותו.
מיג 1.44

מיג 1.44 (МФИ Микоян МиГ-1.44, קוד נאט"ו: פלאטפאק - Flatpack) הוא שמו של אב טיפוס רוסי למטוס קרב מהדור החמישי שיועד להיות מטוס ניסוי ומטוס קרב רב-משימתי (תקיפה ויירוט). המטוס, בו תוכננה התקנת מנועים מדגם АЛ-41Ф, נוצר כמענה למטוס ה-F-22 האמריקאי. המטוס תוכנן להכיל יישום נרחב של טכנולוגיית החמקן. חימוש המטוס תוכנן להיות בתא פנימי מכוסה בצבע מיוחד המקשה על זיהוי המטוס באמצעות מכ"ם, המטוס עוצב בדרך מיוחדת של משטחים עקומים. פיתוח המטוס יצא לדרך בסוף שנת 1979 במסגרת תוכנית И-90 (תוכנית "מפציץ שנות ה-90" = «истребитель 1990-х годов»). במקור תוכנן פיתוח שני דגמים, מטוס קרב רב-משימתי (ראשי תיבות ברוסית МФИ, מוכר גם כ-MFI) ומטוס קרב קל (LFI), אשר היו אמורים להתבסס על דגמים דומים כדי להוזיל את הפיתוח. בשנת 1981, המכון האווירודינמי המרכזי (ЦАГИ) שביצע מחקר אווירודינמי וניסויים במנהרת רוח עבור הפרויקט, המליץ לפתח משטחי קנארד משולשים, כדי לשפר את יעילותו האווירודינמית של המטוס ולאפשר לטוס בזוויות התקפה שונות. המטוס בעל המספר 1.44 מסמל את אב הטיפוס עליו עבדה חברת מיקויאן גורביץ' (מיג) בפרויקט И-90. המטוס בעל שם הקוד 1.42/1.44 היה אמור להיכנס לייצור סדרתי ולשרת את חיל האוויר הסובייטי. פיתוח מטוס הקרב אושר רשמית והחל על ידי חברת מיג בשנת 1983, ב"תוכנית היעד המשולבת" («Комплексная целевая программа»), שכללה את אפיון המטוס כך שיהיה בעל כוח הנעה אווירי וחימוש, ומילוי הדרישות הטקטיות והטכניות של חיל האוויר ושר ההגנה. בשנת 1987 אושר התכנון של שני הדגמים, אך עקב מגבלות תקציב בוטל הפיתוח של הדגם הקל. בשנת 1991 המטוס עבר לשלב תכנון מתקדם, אך נפילת ברית המועצות בסוף אותה שנה עצרה את המשך הפיתוח עוד לפני שבוצעה טיסת ניסוי ראשונה מטוס ההדגמה היחיד מדגם מיג 1.44 הועבר לעיר ז'וקובסקי במחוז מוסקבה בשנת 1997 מתוך כוונה לבצע שם טיסות ניסוי, אך הממשלה הרוסית לא אישרה תקציב לכך ואף השאירה את קיום המטוס מסווג, דבר שמנע חשיפתו בתערוכות אוויריות. החשיפה הראשונה של קיום המטוס באמצעי התקשורת הרוסיים הייתה בסוף שנת 1998. בינואר 1999 הוצג מטוס ההדגמה לבכירי הצבא והממשלה הרוסית ולנציגי התקשורת הבינלאומית. טיסת הבכורה של המטוס נערכה בפברואר 2000. טיסה שנייה בוצעה באפריל אותה שנה, ומאז לא היו דיווחים על טיסות מתוכננות נוספות. המטוס לא עבר לשלב ייצור סדרתי ונראה שהפרויקט בוטל ללא הודעה מפורשת. כיום, ישנו רק דגם אחד של אב טיפוס החונה בחניית ה"מיגים" של מכון מחקר התעופה ע"ש גרומוב («Лётно-исследовательский институт имени М. М. Громова»). רוב הטכנולוגיות שיושמו במטוס, הועברו לשימוש בתוכנית סוחוי T-50 לחימוש וייצור מטוסי קרב חדישים עבור חיל האוויר הרוסי מתוצרת חברת סוחוי. מדיה וקבצים בנושא מיג 1.44 בוויקישיתוף
שילה

האם התכוונתם ל... מקומות שילֹה (יישוב מקראי) – יישוב מקראי משכן שילֹה ("מקדש שילֹה") – מקום שהותו של ארון הברית, בשילֹה המקראית שילֹה (יישוב) – יישוב קהילתי במועצה האזורית מטה בנימין בית הכנסת זיכרון משכן שילה – בית הכנסת של היישוב שילֹה ישיבת שילה – ישיבת הסדר וישיבה גבוהה ביישוב שילֹה גוש שילֹה – גוש התיישבות במועצה האזורית מטה בנימין נחל שילֹה – אחד מיובלי נחל הירקון עמק שילֹה – עמק בדרום השומרון שִילָה (איטליה) (Scilla‏; גם "סילה") – עיירת קיט במחוז קלבריה שבאיטליה שילה - מסעדה של שרון כהן אישים משיח – "לֹא־יָסוּר שֵׁבֶט מִיהוּדָה וּמְחֹקֵק מִבֵּין רַגְלָיו עַד כִּי־יָבֹא שִׁילֹה וְלוֹ יִקְּהַת עַמִּים" בראשית מ'ט אגון שילֵה (Schiele‏; 1890–1918) – היה צייר אוסטרי אקספרסיוניסטי אילן שילה (יליד 1947) – שופט ישראלי אפרים שילה (1916–2007) – היה ממקימי המוסד אריה שילה (יליד 1946) – אדריכל ישראלי בן ציון שילה (יליד 1951) – ביוכימאי וגנטיקאי ישראלי דניאל שילה (יליד 1938) – רב ישראלי יגאל שילה (1937–1987) – היה ארכאולוג ישראלי יוסף שילה (יליד 1949) – גנטיקאי ישראלי יעקב שילה (קצין) (1935–1967) – היה קצין ישראלי, חלל מלחמת ששת הימים, בעל עיטור המופת יעקב שילה (יליד 1937) – קריקטוריסט ישראלי יצחק מיכאל שילה (שולמן; 1920–2007) – היה שחקן תיאטרון וקולנוע ישראלי מרגלית שילה (ילידת 1942) – פרופסור להיסטוריה באוניברסיטת בר-אילן עירית שילה (ילידת 1945) – שחקנית ומדבבת ישראלית עמנואל שילה (יליד 1965) – עיתונאי ישראלי, עורך העיתון "בשבע" מהקמתו, בנו של הרב דניאל שילה שמואל שילה (שחקן) (1929–2011) – היה שחקן תיאטרון וקולנוע ישראלי שמואל שילה (משפטן) (שימל; 1936–2016) – היה פרופסור למשפטים באוניברסיטה העברית בירושלים שרה שילה (ילידת 1958) – סופרת ישראלית ששון שילה – תא"ל במיל' בצה"ל, לשעבר מנכ"ל משרד הבינוי והשיכון אחר ש.י.ל.ה ("שירות ייעוץ להיריון ומניעה") – שמה הקודם של עמותת "לדעת - לבחור נכון" קרב שִׁילֹה (Shiloh‏, מבוטא שיילו; "קרב מזח פיטסבורג") – קרב מרכזי בזירה המערבית של מלחמת האזרחים האמריקאית, התחולל בשנת 1862 שילה (שפה) (Shila) – אחת משפות בנטו המדוברות באפריקה הדרומית, ראו שפת Taabwa‏ (אנ') (רשימת שפות מפורטת (אנ')) אישים ששמם הפרטי הוא שילה
מיל מי-38

מיל מי-38 (Ми-38, Mi-38) הוא מסוק אזרחי לטווח בינוני המונע במנועי טורבינה ונועד בעיקר להחליף את צי המסוקים מדגם מיל מי-8 ומיל מי-17. במקור תוכנן המסוק לצאת לייצור סדרתי לייצוא בשל תכונותיו המתקדמות: הוא מכיל מערכת בקרת חשמל נרחבת ומנועי טורבינה מדגם קלימוב TV-7-117V בעלי הספק של 2350 כ"ס. פותחו גרסאות רבות של מיל מי-38, כולל לתמיכה צבאית, תובלה ומסוק לסיור אווירי. ב-24 בדצמבר 2010 המסוק ביצע את טיסת הבכורה שלו מקאזאן למוסקבה. מנועי הטורבינה של המטוס פותחו בשיתוף פעולה עם חברת "פראט אנד ויטני". בשנת 2014 נשלח לטיסות מבחן והוא הוצג בסלון האווירי במוסקבה באוגוסט 2019. מדיה וקבצים בנושא מיל מי-38 בוויקישיתוף אתר האינטרנט הרשמי של מיל מי-38 המסוק באתר החברה המתכננת(הקישור אינו פעיל) ערך זה הוא קצרמר בנושא מסוקים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.